VENDIM
Nr. 374, datë 5.6.2024

PËR SHPALLJEN E ZONËS, PASURIA NR. 1/644, ZONA KADASTRALE 8210, SI ZONË NË ZHVILLIM, ME QËLLIM NDËRTIMIN E BANESAVE SOCIALE NË PRONËSI TË BASHKISË TIRANË

Në mbështetje të nenit 100 të Kushtetutës dhe të pikës 2, të nenit 50, të ligjit nr. 22/2018, “Për strehimin social”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave
[bookmark: _GoBack]
VENDOSI:

1. Shpalljen e zonës, pasuria nr. 1/644, zona kadastrale 8210, në pronësi të Bashkisë Tiranë, si zonë e përshtatshme për zhvillim, me qëllim ndërtimin e banesave sociale, si pjesë e fondit publik të banesave sociale, në pronësi të Bashkisë Tiranë.
2. Caktimin e Bashkisë Tiranë si njësi zbatuese për financimin dhe ndërtimin e banesave të reja të përshtatura në apartamente, sipas normave të strehimit, në kuadër të strehimit social.
3. Afati i fillimit dhe i përfundimit të punimeve është në përputhje me afatet e parashikuara nga Bashkia Tiranë.
4. Ministria përgjegjëse për strehimin dhe njësia e vetëqeverisjes vendore bashkëpunojnë për përcaktimin e standardeve dhe të modaliteteve të realizimit të programit të zhvillimit të zonës me qëllim strehimi.
5. Ngarkohet Bashkia Tiranë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

